2. ลักษณะการประกอบธุรกิจ

1.  ประวัติความเป็นมา

บริษัท ไทยเศรษฐกิจประกันภัย จำกัด (มหาชน) เริ่มก่อตั้งเมื่อวันที่ 31 มกราคม 2485
เนื่องจากจอมพล ป. พิบูลสงคราม ซึ่งดำรงตำแหน่งเป็นนายกรัฐมนตรีในขณะนั้น
ได้พิจารณาและเล็งเห็นถึงความสำคัญของการมีบริษัทประกันที่เป็นของคนไทย
จึงมีดำริให้จัดตั้งบริษัทฯ ขึ้นเพื่อประกอบธุรกิจประกันชีวิตและประกันวินาศภัย
โดยในระยะแรกมีหน่วยงานจากภาครัฐบาลและภาคเอกชนเข้าร่วมถือหุ้น ประกอบด้วย
สำนักงานทรัพย์สินส่วนพระมหากษัตริย์ กลุ่มธนาคารไทยพาณิชย์ และบริษัท ข้าวไทย จำกัด
จากนั้นในปี 2526 บริษัทฯ มีแผนการแยกธุรกิจประกันชีวิตและประกันวินาศภัยออกจากกัน
จึงได้ดำเนินการโอนทรัพย์สินและหนี้สินในส่วนที่เกี่ยวข้องกับการประกันชีวิตให้กับ บริษัท
ไทยเศรษฐกิจประกันชีวิต จำกัด ต่อมาในปี 2529 บริษัทฯ ได้ทำการขายหุ้นทั้งหมดที่ถืออยู่ในบริษัท
ไทยเศรษฐกิจประกันชีวิต จำกัด ออกไป
จึงเหลือแต่การประกอบธุรกิจรับประกันวินาศภัยเพียงอย่างเดียวจนกระทั่งถึงปัจจุบัน
นอกเหนือจากนี้แล้ว บริษัท ข้าวไทย จำกัด ยังได้ขายหุ้นทั้งหมดที่ถือในบริษัทฯ ให้แก่บริษัท
สยามแร่และน้ำมัน จำกัด

บริษัทฯ
ได้รับอนุญาตจากกระทรวงการคลังให้เข้าจดทะเบียนในตลาดหลักทรัพย์แห่งประเทศไทยเมื่อวันที่ 1
มีนาคม 2534 และต่อมาบริษัทฯ ได้ทำการแปรสภาพเป็นบริษัทมหาชนเมื่อวันที่ 1 เมษายน 2536

ตลอดระยะเวลากว่า 62 ปี บริษัทฯ
ได้ดำเนินธุรกิจให้มีความเจริญก้าวหน้าและเติบโตอย่างต่อเนื่อง
โดยมีการเปลี่ยนแปลงและพัฒนาการที่สำคัญในช่วงระยะเวลา 5 ปีที่ผ่านมาของบริษัทฯ
ซึ่งสามารถสรุปได้ดังนี้

  -------- --------------------------------------------------------------
  ปี 2540   บริษัทฯ ได้ทำการเพิ่มทุนจดทะเบียน จาก 150 ล้านบาท เป็น 156 ล้านบาท

  ปี 2541   บริษัทฯ ได้ติดตั้งระบบ Software Insure/90
           เพื่อให้บริการแก่ลูกค้าผู้เอาประกันภัยได้อย่างรวดเร็วและมีประสิทธิภาพ

  ปี 2543   บริษัทฯ ได้พัฒนาระบบคอมพิวเตอร์เพิ่มเติม ทำให้สามารถใช้ระบบ Software
           Insure/90 ได้เต็มระบบ นอกจากนี้ บริษัทฯ
           ยังสร้างเครือข่ายเชื่อมโยงไปยังสาขาและศูนย์บริการของบริษัทฯ
           ที่กระจายอยู่ทั่วประเทศโดยใช้ระบบ Online และ VPN

  ปี 2544   บริษัทฯ ได้เพิ่มทุนจดทะเบียนจาก 156 ล้านบาท เป็น 312 ล้านบาท
           โดยการออกหุ้นสามัญใหม่จำนวน 15.6 ล้านหุ้น
           แบ่งเป็นการเสนอขายให้กับผู้ถือหุ้นเดิมตามสัดส่วนจำนวน 7.8 ล้านหุ้น
           และรองรับการใช้สิทธิแปลงสภาพของใบสำคัญแสดงสิทธิในครั้งนี้จำนวน 7.8 ล้านหุ้น

  ปี 2545   บริษัทฯ ครบรอบ 60 ปี แห่งการประกอบการที่มั่นคง และบริการฉันมิตร
           นับจากวันที่เริ่มก่อตั้งเมื่อ วันที่ 31 มกราคม พ.ศ. 2485 บริษัทฯ
           ได้จัดกิจกรรมเพื่อสาธารณะตลอดทั้งปีได้แก่ ถวายพระกฐินพระราชทานแด่
           วัดไตรมิตรวิทยาราม บริจาคโลหิต บริจาคทรัพย์สิ่งของเพื่อการกุศล
           และกิจกรรมเพื่อผู้ป่วยโรคเอดส์วัดพระบาทน้ำพุ
           บริจาคเงินเพื่อก่อสร้างป้อมสัญญาณไฟจราจรบริเวณแยกสาทร
           เพื่อประโยชน์แก่เจ้าหน้าที่ตำรวจ และแก่สาธารณชนโดยทั่วไป

  ปี 2546   บริษัทฯ ได้ดำเนินการพัฒนาระบบสาระสนเทศคอมพิวเตอร์
           โดยนำกล้องดิจิตอลเพื่อใช้ในการถ่ายภาพสินไหมรถยนต์
           และสามารถจัดส่งภาพจากทั่วประเทศ เข้าสู่ศูนย์ซ่อมรถยนต์ที่ติดตั้งระบบสินไหมรถยนต์
           SCS-Services Coordinator Systems เพื่อการจัดอะไหล่
           และดำเนินการจัดซ่อมอย่างรวดเร็ว นอกจากนี้ บริษัทฯ ยังได้จัดซื้อ
           เครื่องคอมพิวเตอร์พกพา Note Book เพื่อให้พนักงานสินไหมของบริษัทฯ
           สามารถจัดส่งข้อมูล และเรียกดูจาดศูนย์สาระสนเทศของบริษัทฯ ได้ตลอดเวลา
           เพื่อการให้บริการแก่ลูกค้าอย่างรวดเร็ว และมีประสิทธิภาพ
  -------- --------------------------------------------------------------

2.  ภาพรวมการประกอบธุรกิจของบริษัทฯ

บริษัทฯ ประกอบธุรกิจในการรับประกันวินาศภัยทุกประเภท อันประกอบด้วย การประกันอัคคีภัย
การประกันการขนส่งสินค้าทางทะเล การประกันภัยรถยนต์ และการประกันภัยเบ็ดเตล็ด
ในช่วงระยะเวลา 3 ปีที่ผ่านมา
สัดส่วนของเบี้ยประกันรับจากการรับประกันภัยรถยนต์เทียบกับเบี้ยประกันภัยรับจากการรับประกันภัยประเภทอื่นของบริษัทฯ
อยู่ที่ประมาณร้อยละ 70 และ 30 ตามลำดับ ทั้งนี้ บริษัทฯ
มีนโยบายที่จะรักษาสัดส่วนการดำเนินธุรกิจของบริษัทฯ ให้เป็นไปตามสัดส่วนที่ผ่านมาในอดีต

นอกเหนือจากการดำเนินธุรกิจรับประกันภัยแล้วบริษัทฯ
ยังได้นำเงินที่เหลือจากธุรกิจรับประกันภัยไปลงทุนใน หลักทรัพย์ต่างๆ
ตามพระราชบัญญัติประกันวินาศภัยภายใต้การควบคุมของกรมการประกันภัย
ซึ่งถือเป็นการหารายได้ของบริษัทฯ อีกทางหนึ่งด้วย

3.  โครงสร้างรายได้

โครงสร้างรายได้ของบริษัทฯ สามารถแบ่งได้เป็น 2 ประเภทหลัก คือ รายได้จากการรับประกันภัย
และรายได้จากการลงทุน โดยมีรายละเอียดดังต่อไปนี้

(1) โครงสร้างรายได้แยกตามที่มาของรายได้

+----------------+------+-----+------+-----+------+-----+------+-----+
|                | ปี    |     | ปี    |     | ปี    |     | ปี    |     |
|                | 2543 |     | 2544 |     | 2545 |     | 2546 |     |
+----------------+------+-----+------+-----+------+-----+------+-----+
|                | ล้า   | %   | ล้า   | %   | ล้า   | %   | ล้า   | %   |
|                | นบาท |     | นบาท |     | นบาท |     | นบาท |     |
+----------------+------+-----+------+-----+------+-----+------+-----+
| เบี้ยประกันภัยรับ   | 61   | 98  | 65   | 98  | 89   | 9   | 1,07 | 96  |
|                | 4.24 | .45 | 6.04 | .31 | 2.18 | 9.0 | 7.44 | .92 |
+----------------+------+-----+------+-----+------+-----+------+-----+
| ร              | 8.07 | 1   | 317  | 0   | 7.74 | 0   | 2    | 2   |
| ายได้จากการลงทุน |      | .29 |      | .04 |      | .86 | 2.17 | .89 |
+----------------+------+-----+------+-----+------+-----+------+-----+
| รายได้อื่น        | 1.63 | 0   | 10   | 1   | 5.14 | 0   | 2.10 | 0   |
|                |      | .26 | .930 | .64 |      | .57 |      | .19 |
+----------------+------+-----+------+-----+------+-----+------+-----+
|  รวมรายได้      | 62   | 100 | 66   | 100 | 90   | 100 | 1,11 | 100 |
|                | 3.94 | .00 | 7.29 | .00 | 5.06 |     | 1.71 |     |
+----------------+------+-----+------+-----+------+-----+------+-----+

  ข)โครงสร้างเบี้ยประกันภัยรับ

[TABLE]

2.  เป้าหมายการดำเนินธุรกิจ

  บริษัทฯ ตั้งเป้าหมายหลักในการรับประกันภัยรถยนต์ทั้งภาคบังคับและภาคสมัครใจ
  โดยวางแผนระยะยาวให้บริษัทฯ มีเบี้ยประกันภัยรับเป็นอันดับ 1 ใน 10 จากจำนวน 78
  แห่งของบริษัทประกันวินาศภัยไทย โดยให้มีการรับประกันภัยภาคบังคับอยู่ในลำดับ 1 ใน 5
  ของอุตสาหกรรมรวมทั้งหมด สำหรับการประกันอัคคีภัย การประกันภัยทางทะเลและขนส่ง
  การประกันภัยเบ็ดเตล็ด ให้มีสัดส่วนของเบี้ยประกันภัยไม่น้อยกว่าร้อยละ 25
  ของเบี้ยประกันภัยรับรวมของบริษัทฯ ในแต่ละปี และกำหนดให้อัตราการขยายตัวของบริษัทฯ
  มีอัตราก้าวหน้าที่เหนือกว่าอุตสาหกรรมโดยรวม สำหรับในปี 2547 คาดหมายว่า
  อุตสาหกรรมโดยรวม จะมีอัตราของการขยายตัวประมาณร้อยละ 12 ซึ่งบริษัทฯ
  คาดว่าจะสามารถสร้างโอกาสในการขยายตัวได้ไม่น้อยกว่าร้อยละ 12 ของเบี้ยประกันภัยรับ
  โดยอาศัยกลยุทธ์ทางการตลาด 3 ปัจจัยหลัก ได้แก่ ผลิตภัณฑ์ใหม่ บริการรวดเร็ว สินไหมฉบับไว
  มุ่งหวังให้ลูกค้าผู้เอาประกันภัยได้รับบริการที่เหนือกว่าความคาดหวัง
  และได้รับความพึงพอใจในการรับบริการ (Customer Satisfaction)
  และการจัดหากิจกรรมเพื่อสร้างความสัมพันธ์อันดีในระยะยาว (Customer Relationship)
  โดยการสร้างผลิตภัณฑ์ที่ตรงกับความต้องการของผู้บริโภค (Product),
  คุณค่าของผลิตภัณฑ์คุ้มกับเม็ดเงินที่จ่าย (Price),
  การพัฒนาบริการเพื่อเพิ่มความสะดวกสบายให้แก่ลูกค้า (Place) ในซื้อประกันภัย, แจ้งอุบัติเหตุ
  หรือรับสินไหมผ่านระบบพาณิชย์อีเล็คทรอนิคส์ (E-Commerce) และการส่งเสริมการตลาด
  (Promotion)เพื่อสร้างทัศนคติและการเสนอรายละเอียดและคำนึงถึงความเหมาะสม
  โดยอาศัยหลักการ 3 ประการคือ E-Thinking, E-Planning และ E-Doing
  รวมถึงการพัฒนาบุคลากรของบริษัทฯ เพื่อรองรับการให้บริการดังกล่าว

นอกจากนี้ บริษัทฯ ยังคงมุ่งเน้นที่จะแสวงหาตลาดใหม่ (Niche Market)
เพื่อให้บริการแก่กลุ่มผู้บริโภค โดยอาศัยสื่อกลยุทธ์ทางการตลาดด้าน Customer Centered
Marketing เข้ามาเสริมกระบวนการดำเนินงานเพื่อให้บรรลุเป้าหมาย เช่น
การร่วมดำเนินงานกับสื่อต่าง ๆ ทั้งสื่อวิทยุ, โทรทัศน์, หรือแม้แต่สื่ออีเล็คทรอนิคส์ (Internet)
โดยนำกระแสความบันเทิงมาเป็นองค์ประกอบให้เข้าถึงผู้บริโภคเพื่อให้กระแสของความต้องการและความจำเป็นด้านประกันภัยสามารถเข้าถึงผู้บริโภคให้มากที่สุด